text: 42 % talt op: DF største parti i syd
  18 juni 2015 kl. 19.45
  Med 42 % af stemmerne talt op kan DF bryste sig af at være det største parti i Sydjyllands Storkreds. Det viser de seneste optællingsresultater.
  En fremgang fra fire til hele syv mandater og en stemmeprocent på 27,9 er Dansk Folkepart det foreløbigt største parti i Sydjyllands Storkreds. Dermed er Venstre, der traditionelt har været de mest populære på de sydjyske kanter, væltet af pinden.
  Gør man det op i stemmer, så har 59.597 valgt at sætte kryds ud for DF, mens Venstre "kun" har fået 51.843 stemmer. En stor del af den store popularitet skyldes den meget populære formand for Dansk Folkeparti, Kristian Thulesen Dahl. Han er fra Thyregod ved Give, og er selv opstillet i Vejle i Sydjyllands Storkreds.
  Ved sidste valg blev han stemmesluger med over 27.000 personlige stemmer. Om han når derop igen vil morgendagens fintælling vise.
  Du kan følge resultaterne i de forskellige valgkredse her.
  